**KONCEPTNA ZABILJEŠKA I DNEVNI RED**

**PLENARNA SJEDNICA ZAJEDNICE PRAKSE ZA PRORAČUN PEMPAL-A 2018.**

**Unaprjeđenje učinkovitosti i odgovornosti za javne rashode:**

**trendovi u međuvladinim fiskalnim odnosima, planiranju proračuna prema učinku i sudjelovanju u izradi proračuna**

**14. – 16. ožujka 2018.**

**Beč, Austrija**

**Pozadina**

**Mreža za Učenje uz pomoć kolega za područje upravljanja javnim rashodima (PEMPAL) želi da se vlade zemalja članica PEMPAL-a iz Europe i srednje Azije služe javnim resursima učinkovitije i efikasnije**, kao rezultat primjene dobrih i unaprjeđenih praksi upravljanja javnim financijama (PFM) koje su izrađene, podijeljene i promovirane zahvaljujući doprinosu PEMPAL-a. U tome uspijeva pružanjem profesionalne platforme za učenje od kolega koja dobro funkcionira i putem koje se praktičari javnih financija iz zemalja članica mogu umrežavati kako bi ojačali svoje kapacitete te mogli stvoriti i podijeliti znanje i referentna mjerila.[[1]](#footnote-2) Zajednica prakse za proračun PEMPAL-a usredotočena je na unaprjeđenje proračunske politike i metodologije. PEMPAL ([www.pempal.org](http://www.pempal.org/)) je pokrenut 2006. godine uz pomoć Svjetske banke i brojnih donatora te ga trenutačno podupiru Svjetska banka, Ministarstvo financija Ruske Federacije te švicarsko Državno tajništvo za ekonomske poslove (SECO).

**Zajednica prakse za proračun (BCOP) PEMPAL-a koju vodi Izvršni odbor BCOP-a,[[2]](#footnote-3) organizira plenarne sjednice za svoje članove svake godine**, kako bi raspravili o zajedničkim pitanjima iz područja reforme javnih financija. Uz te godišnje sastanke, također radi s dvjema radnim skupinama u kojima sudjeluje 21 zemlja članica BCOP-a. Radne skupine za proračunsku pismenost i transparentnost te programsko planiranje i planiranje proračuna prema učinku češće se sastaju putem videokonferencija, a povremeno i uživo. Organiziraju se i studijski posjeti konkretnim zemljama kako bi se detaljnije analizirale reforme. U razdoblju 2013.-2017. BCOP je održao preko 40 skupova za razmjenu znanja i učenje. Za više informacija posjetite <https://www.pempal.org/event/budget>

**Tema BCOP-ove plenarne sjednice u 2018. bila je *Unaprjeđenje učinkovitosti i odgovornosti za javne rashode:trendovi u međuvladinim fiskalnim odnosima, planiranju proračuna prema učinku i sudjelovanju u izradi proračuna*.** Izvršni odbor BCOP-a odabrao je ključna područja za plenarnu sjednicu na temelju analize prioriteta zemalja BCOP-a u PFM-u koji su prikupljeni od 18 zemalja BCOP-a u travnju 2017. te uvršteni u Akcijski plan BCOP-a za 2017./2018. Izvršni odbor je zaključio da su dva područja na koja se Radna skupina BCOP-a usredotočila – programsko planiranje i planiranje proračuna prema učinku te proračunska transparentnost, pismenost i sudjelovanje – i dalje prioritetni za BCOP i da se o njima treba raspravljati na godišnjoj plenarnoj sjednici. Osim toga, članovi su iskazali interes za analizu trendova u međuvladinim fiskalnim odnosima.

**Vlade diljem svijeta sve se više usredotočuju na unaprjeđenje učinkovitosti javnih rashoda kako bi se unaprijedila vrijednost za uložen novac i poboljšala održivost javnih financija.** Sve tri teme plenarne sjednice temeljene su na razmatranjima o učinkovitosti. Kako sve više rastu očekivanja građana, a kapaciteti proračuna se smanjuju, pritisak je sve veći na resurse, a povećana odgovornost za javnu potrošnju neophodna. Upotreba informacija o učinku prilikom donošenja proračunskih odluka i povećano sudjelovanje javnosti u proračunskom procesu doprinose unaprjeđenju proračunske odgovornosti i učinkovitosti. Istovremeno, razmatranja o sposobnosti nižih razina vlasti da izrade i/ili provode politike koje su najprikladnije za njihove sastavne zajednice ključna je za fiskalnu decentralizaciju, neovisno o širini i pravnom obliku (npr. u federalnim ili unitarnim uređenjima).

Dok same imaju niske ili ograničene fiskalne resurse, podnacionalne vlasti u većini zemalja regije ESA oblikuju ključne sektore nacionalne politike poput zdravstva, obrazovanja, dijelova socijalnog osiguranja, a isto tako i održavaju lokalnu infrastrukturu, što rezultira time da su uvelike ovisne o zajedničkim državnim porezima i međuproračunskim transferima. U samoj suštini, delegiranje ovlasti za donošenje fiskalnih odluka nižoj razini vlasti koja je bliža poreznim obveznicima i korisnicima usluga olakšava prilagođavanje politika lokalnim sklonostima i strožu odgovornost.[[3]](#footnote-4) Stoga je za zadovoljstvo građana s uslugama koje pružaju podnacionalne vlasti potrebna efikasnost međuvladinih fiskalnih odnosa, jednakost i održivost međuproračunskih transfera.Upravljanje takvim transferima je kompleksno, a prakse variraju diljem zemalja. Međunarodne organizacije napominju kako je nedavna svjetska kriza u mnogim zemljama razotkrila slabosti u međuvladinoj fiskalnoj koordinaciji.[[4]](#footnote-5) Neka od ključnih političkih pitanja vezana uz međuvladine fiskalne odnose jesu: i) uloga centraliziranih fiskalnih politika, razina do koje su fiskalne politike usklađene na svim razinama vlasti, iznos i funkcija transfera sa središnje na niže razine vlasti, ii) institucionalni sporazumi među proračunskim tijelima na središnjoj i nižoj razini vlasti i razina ograničenja podnacionalnih operacija i postupaka.[[5]](#footnote-6) Kontinuirana provedba planiranja proračuna prema učinku u zemljama PEMPAL-a dovela je do dodatnih tema za raspravu, poput: načela učinka ili metoda transfera. Kako metode transfera odražavaju srednjoročnu i dugoročnu održivost? Kako se mogu pratiti i rješavati problemi nastali tijekom izvršavanja proračuna?

**Većina zemalja PEMPAL-a nastavlja primjenjivati programsko planiranje i planiranje proračuna prema učinku i od velikog interesa im je upotrebljavati pokazatelje učinka u proračunskom procesu.** Upotreba informacija o učinku omogućuje vladi da unaprijedi učinkovitost kod donošenja odluka o proračunskim alokacijama tako da se olakša određivanje prioriteta na temelju podataka. Pokazatelji učinka preusmjeravaju fokus planiranja proračuna s ulaznih informacija (poput plaća i kapitalnih troškova) na izlazne rezultate i krajnje ishode. Time definiranje pokazatelja učinka i postavljanje osnovnih i ciljnih vrijednosti pretvara očekivane rezultate programa/politika u alat za praćenje. Kontinuiran rutinski proces prikupljanja podataka o učinku i njihova analiza pomažu vladi da razumije do koje su mjere ciljevi trenutačnih politika/mjera provedeni i da utvrdi potencijalne potrebe za njihovu prilagodbu. Iako ne postoji jedinstvena definicija planiranja proračuna prema učinku, sve definicije uključuju različite razine upotrebe pokazatelja učinka kod dodjele proračunskih sredstava, što OECD trenutačno definira kao „upotrebu informacija o učinku radi informiranog donošenja proračunskih odluka, bilo da je riječ o izravnim ulaznim podacima za odluke o dodjeli proračunskih sredstava ili o kontekstualnim informacijama i/ili ulaznim podacima za planiranje proračuna, kao i radi uvođenja veće transparentnosti i odgovornosti tijekom proračunskog procesa pružajući informacije javnosti o ciljevima i rezultatima učinka”.[[6]](#footnote-7) U OECD-ovim Preporukama za proračunsko upravljanje posebno se savjetuju vlade da rutinski iznose informacije o učinku na informativan i koristan način za financijske alokacije u proračunskom izvještaju”, s time da se naglašava kako informacije o učinku trebaju biti (i) ograničene na mali broj relevantnih pokazatelja za svaki politički program ili područje; (ii) jasne i lako razumljive; (iii) kojima je moguće pratiti rezultate u odnosu na ciljeve i koje je moguće uspoređivati s međunarodnim i drugim referentnim vrijednostima; (iv) jasno povezane s vladinim strateškim ciljevima.[[7]](#footnote-8)

**Zemlje PEMPAL-a također pokušavaju unaprijediti mehanizme sudjelovanja javnosti u fiskalnoj politici i proračunskom procesu.** Sve veće sudjelovanje javnosti dovodi do promjena u dodjeli sredstava i boljoj kvaliteti javnih usluga (posebno u socijalnim sektorima)[[8]](#footnote-9). Globalna inicijativa za fiskalnu transparentnost (GIFT) kaže kako mehanizmi javnog sudjelovanja povećavaju konkurentnost izrade i provedbe fiskalne politike i smanjuju utjecaj političke elite te omogućuju učinkovitiju odgovornost.[[9]](#footnote-10) Sudjelovanje javnosti odnosi se na različite načine na koje javnost (uključujući građane, organizacije civilnog društva (OCD), akademsku zajednicu i ostale nevladine sudionike) izravno komunicira s javnim tijelima o izradi i provedbi politike. Sudjelovati je moguće putem komunikacije uživo, odlučivanja ili sudjelovanja u donošenju odluka ili u obliku pisanih komunikacija, uključujući internet.[[10]](#footnote-11) GIFT naglašava da je glavni cilj sudjelovanja javnosti biti od koristi građanima i unaprijediti učinkovitost upotrebe javnih resursa, s obzirom da se traže povratne informacije za unaprjeđenje i uključuju relevantni i različiti dionici.[[11]](#footnote-12) Indeks otvorenosti proračuna Međunarodnog partnerstva za proračun također sve više uzima u obzir javno sudjelovanje prilikom rangiranja otvorenosti zemalja. Pozivajući se na GIFT-ova načela sudjelovanja u javnim financijama, Anketa o otvorenosti proračuna nedavno je revidirala nametnute visoke standarde za sudjelovanje javnosti.[[12]](#footnote-13) Uz to, dorađena verzija MMF-ovog Kodeksa fiskalne transparentnosti od 2014. uključivala je načelo sudjelovanja javnosti, okvir Programa za javne rashode i financijsku odgovornost (PEFA) također je revidiran 2016. i sad uključuje komponentu sudjelovanja javnosti, a OECD-ov Priručnik za proračunsku transparentnost predstavljen 2017. također tome posvećuje značajan dio.

**Ciljevi i format sastanka**

**Ključni ciljevi sastanka su:**

* pružiti mogućnost da zemlje članice BCOP-a ***pregledaju pristupe i trendove u međuvladinim fiskalnim odnosima,*** upoznaju se s najnovijim događanjima u zemljama OECD-a i rasprave o mogućim pristupima i opcijama za zemlje PEMPAL-a
* pružiti mogućnost širem članstvu BCOP-a da pregleda prakse i pristupe o temama kojima su se radne skupine BCOP-a bavile protekle godine - ***upotreba pokazatelja učinka u planiranju proračuna prema učinku i sudjelovanju javnosti.*** Dobiti povratne informacije od članova BCOP-a o radu radnih skupina BCOP-a na proizvodima znanja:
	1. Pokazatelji učinka u zemljama PEMPAL-a: trendovi i izazovi (Radna skupina BCOP-a za programsko planiranje i planiranje proračuna prema učinku)
	2. Sudjelovanje javnosti u fiskalnoj politici i proračunskom procesu – Kako uspostaviti i/ili ojačati mehanizme u zemljama PEMPAL-a? (Radna skupina BCOP-a za proračunsku transparentnost i pismenost).
* Pružiti članovima najnovije informacije o radu BCOP-a dostupne nakon zadnje plenarne sjednice i anketirati ih prije same sjednice o prioritetima, kako bi te informacije služile kao podloga za razvoj Akcijskog plana BCOP-a za razdoblje 2018.-2019.

**Sjednica će trajati 2,5 dana**, počevši nultim danom sa sastancima Izvršnog odbora BCOP-a i resursnog tima BCOP-a, kao što je navedeno u tablici u nastavku i detaljnije u dnevnom redu (vidi **Prilog 1.**)

|  |  |  |  |  |
| --- | --- | --- | --- | --- |
| **Pregled** | **0. DAN, 13. ožujka** | **1. DAN, 14. ožujka** | **2. DAN, 15. ožujka** | **3. DAN, 16. ožujka** |
| **Jutarnji dnevni red** | Dolasci Izvršnog odbora BCOP-a/ resursnogtima | Sastanak Izvršnog odbora BCOP-a Dolasci | **Upotreba pokazatelja učinka u planiranju proračuna prema učinku** (dan za RS za programsko planiranje i planiranje proračuna prema učinku) | **Sudjelovanje javnosti** (dan za RS za proračunsku pismenost i transparentnost) |
| **Poslijepodnevni dnevni red** | Sastanak resursnogtima | **Međuvladini fiskalni odnosi** | **Rasprave u skupinama**  | **Rasprave u skupinama**  |

**Dvije radne skupine BCOP-a vodit će dio programa dnevnog reda kako bi predstavile svoj nedavni rad na navedene teme i raspravljale o planiranom budućem radu sa širim članstvom.** Sličan format je testiran na zadnjoj plenarnoj sjednici po prvi put i dobio je podršku članova BCOP-a. Pristup dnevnom redu godišnje plenarne sjednice također odražava zrelost mreže, pri čemu značajan dio rada BCOP-a su sada preuzele Radne skupine.

Prvog dana, nakon kratkog pregleda rada PEMPAL-a i BCOP-a protekle godine, održat će se prezentacije Svjetske banke, Tajništva PEFA-e i OECD-a, dok će Austrija poslužiti za međunarodnu analizu slučaja zemlje.

* **Svjetska banka će održati uvodno predavanje o ključnim konceptima i pitanjima oko izazova u zemljama PEMPAL-a kako bi se olakšala daljnja rasprava o međuvladinim fiskalnim odnosima.** Pregledat će se ključni koncepi i glavna pitanja kada je riječ o međuvladinim fiskalnim odnosima.[[13]](#footnote-14) Osim toga, predstavit će se rezultati male ankete zemalja PEMPAL-a koja se provodi prije skupa o glavnim izazovima vezanim uz međuvladine fiskalne odnose, što će poslužiti kao uvod u ostale rasprave dana.
* **Tajništvo PEFA-e će održati prezentaciju o obuhvatu vladinih i međuvladinih fiskalnih odnosa na podnacionalnoj razini u okviru PEFA-e, kako bi objasnili koji se pokazatelji ocjenjuju i kako se ocjenjuju** tj. koji se standardi upotrebljavaju za ocjenjivanje. PEFA-om se služe vlade kao primjerom učinka u upravljanju javnim financijama što čini zajednički temelj za analizu učinka PFM-a diljem nacionalne i podnacionalne razine vlasti.[[14]](#footnote-15) Konkretnije, podnacionalne vlasti s izravnim odnosom sa središnjom vladom ocjenjuju se prema pokazateljima PEFA-e po pitanju transfera podnacionalnim vlastima i izvještavanja o fiskalnim rizicima.
* **OECD će održati prezentaciju o fiskalnoj decentralizaciji u zemljama OECD-a.** OECD-ova mreža za fiskalni federalizam nedavno je dovršila dva važna istraživanja, jedno o fiskalnom federalizmu te kako uspješno provesti decentralizaciju iz 2016. i drugo iz 2015. o budućim izazovima institucija za međuvladine fiskalne odnose.
* **Austrijsko Ministarstvo financija** predstavit će međuvladine fiskalne odnose u Austriji te naučene lekcije, aranžmane i prakse. Članicama PEMPAL-a vrlo je važno čuti o iskustvu Austrije, s obzirom na to da je to jedna od zemalja koja je dobro razvila mehanizam koordinacije međuvladinih odnosa, što je potvrđeno u prethodno navedenom istraživanju OECD-a na temu institucija za međuvladine fiskalne odnose.

S obzirom na to da je ovo prvi put kada će BCOP raspravljati o međuvladinim fiskalnim odnosima, odlučeno je da će najbolji poludnevni uvod u temu biti prezentacije međunarodnih organizacija i slučaj zemlje OECD-a. Ovisno o rezultatima rasprave tijekom plenarne sjednice, BCOP će razmotriti daljnji potencijalni rad na tu temu.

**Drugog će dana biti dan pregled napretka u radu Radne skupine za programsko planiranje i planiranje proračuna prema učinku. Pažnja će se posvetiti nedavno sastavljenom pregledu pokazatelja učinka.** Bit će pokazane i najbolje prakse te naučene lekcije od zemalja OECD-a na temu planiranja proračuna prema učinku. Konkretno, dnevni red će se sastojati od sljedećih prezentacija:

* **Informacije o napretku i planovima Radne skupine za programsko planiranje i planiranje proračuna prema učinku poslužit će kao uvod u drugi dan**, a iznijet će ih predsjednik Radne skupine, g. Nikolay Begchin iz Ministarstva financija Ruske Federacije.
* **Predstavit će se i nacrt proizvoda znanja Radne skupine, pod naslovom „Pokazatelji učinka u zemljama PEMPAL-a:trendovi i izazovi”.** Ovime će se utvrditi zajednički trendovi i izazovi u zemljama PEMPAL-a te usmjeriti daljnji tijek rasprave na budući rad ove Radne skupine, kao i rasprave na tu temu planirane za ostatak drugog dana.
* **OECD će iznijeti prezentaciju o najboljim praksama OECD-a u planiranju proračuna prema učinku.** Ovaj dokument je pripremila Radna skupina OECD-a koju čine visoki dužnosnici odgovorni za proračun. Sastoji se od sedam najboljih praksi, svaka s 3-6 konkretnih preporuka i narativnom raspravom, uključujući kratko objašnjenje dokaza kojima se podupire njihovo usvajanje i praktični primjeri iz zemalja OECD-a. Posebna će se pažnja posvetiti raspravi o najboljim praksama vezanim u konkretne pokazatelje učinka. Dokument se dovršava, a komentari članova PEMPAL-ova BCOP-a bit će korisni za kolege iz OECD-a.
* **Predstavit će se dva slučaja zemalja na temu pokazatelja učinka, oba iz regije PEMPAL-a.** Srbij i Rusija će prezentirati, jer je riječ o dvije zemlje koje su sudjelovale u sastavljanju pregleda pokazatelja učinka gdje su pokazatelji bili dobro definirani, te naučene lekcije mogu biti podijeljene s kolegama iz zemalja PEMPAL-a. Ovaj će tematski blok biti posvećen slučajevima zemalja PEMPAL-a s obzriom na to da Radna skupina za programsko planiranje i planiranje proračuna prema učinku planira održati usporednu jednodnevnu radionicu s ovom plenarnom sjednicom i to 13. ožujka kako bi raspravili o planiranju proračuna prema učinku u Austriji s austrijskim Ministarstvom financija. Austrija je prošla reforme planiranja proračuna prema učinku i iznijela BCOP-u svoja iskustva 2013. Ovo bi bila prilika da zemlje BCOP-a dobiju najnovije informacije o austrijskim reformama planiranja proračuna prema učinku i nova saznanja o upotrebi pokazatelja učinka prilikom donošenja proračunskih odluka. Nacrt OECD-ovih najboljih praksi za planiranje proračuna prema učinku naglašava nekoliko aspekata austrijskog iskustva. Neke od tema koje zanimaju članove Radne skupine uključuju: ulogu Ministarstva financija i resornih ministarstava u određivanju i praćenju pokazatelja učinka, stvarnu upotrebu informacija o učinku prilikom donošenja odluka i proračunskih alokacija, poveznicu između strateškog planiranja i planiranja proračuna kroz informacije o učinku (uključujući najvišu državnu razinu) i poveznice s podnacionalnim razinama vlasti.

Trećeg će se dana pregledati nedavni napredak rada Radne skupine za proračunsku pismenost i transparentnost na temu pregleda napretka zemalja PEMPAL-a i međunarodne zajednice u pogledu javnog sudjelovanja. Konkretno, dnevni red trećeg dana uključuje:

* **Informacije o napretku i planovima Radne skupine za proračunsku pismenost i transparentnost koje će poslužiti kao uvod u treći dan.**
* **Pregled napretka u pripremi proizvoda znanja Radne skupine na temu „Sudjelovanje javnosti u fiskalnoj politici i proračunskom procesu:kako uspostaviti i/ili osnažiti mehanizme u zemljama PEMPAL-a” bit će iznesen.** To će poslužiti za pojašnjenje definicija o sudjelovanju javnosti i prednostima istog, kako bi se utvrdile najbolje međunarodne i regionalne prakse i raspravilo o budućem radu Radne skupine.
* **IBP će iznijeti prezentaciju o najnovijim rezultatima Ankete o otvorenosti proračuna, s naglaskom na sudjelovanje javnosti.** IBP je nedavno posvetio više pažnje sudjelovanju javnosti u svojoj Anketi o otvorenosti proračuna te će u toj prezentaciji dati pregled rezultata prve takve proširene Ankete iz 2017. Konkretnije, Anketa sada uključuje 18 pitanja vezanih uz sudjelovanje javnosti, koja se temelje na načelima GIFT-a, s ciljem dobivanja slike o službenim mehanizmima sudjelovanja javnosti na nacionalnoj razini. U Anketi se daje veći broj bodova zemljama koje omogućuju sudjelovanje građana u radu vlade, ocjenjuje se tko sudjeluje, s kojim ciljem, obuhvatom, planiranim ishodima i vremenskim rokom, te se vidi postoji li sažetak/izvještaj/povratne informacije o dobivenim informacijama građana. Na temelju rezultata Ankete iz 2017. u ovoj će se prezentaciji iznijeti preporuke zemljama PEMPAL-a o potrebnim koracima za poboljšanje mehanizama javnog sudjelovanja.
* **GIFT će također održati izlaganje o zaključcima i uvidima o dobivenim rezultatima Ankete o otvorenosti proračuna iz 2017. na temu sudjelovanja javnosti.** Izlaganje će biti posvećeno novim slučajevima koji su nedavno utvrđeni u Vodiču za sudjelovanje javnosti.
* **Predstavit će se dva slučaja zemalja na temu sudjelovanja javnosti, oba iz regije PEMPAL-a.** Izlagat će Gruzija i Hrvatska jer je riječ odvjema zemljama u kojima su utvrđene najbolje praksa prema IBP-u i/ili GIFT-u, uključujući analitički *web* forum za praćenje proračuna koji je izradila državna revizorska institucija Gruzije i hrvatsko Vijeće za fiskalnu politiku koje se sastoji različitih članova, uključujući i vanjske stručnjake i OCD-ove.

**Drugog i trećeg dana popodne će se organizirati grupne rasprave** na kojima će sudionici razgovarati o konkretnim pitanjima u malim grupama i rezultate tih rasprava predstaviti na plenarnoj sjednici.

**Pripreme za sastanak**

**Bit će podijeljena manja anketa prije skupa kako bi se prikupili sljedeći podaci:**

1. **Ulazne informacije za Akcijski plan BCOP-a 2018.-2019.** Anketa na internetu također će sadržavati pitanja o državnim prioritetima kako bi doprinijela razvoju Akcijskog plana BCOP-a. Već drugu godinu zaredom BCOP prikuplja informacije u maloj anketi prije plenarne sjednice kako bi se službeno vidjeli prioriteti sudionika. Prioriteti i konačan plan bit će predstavljeni Izvršnom odboru BCOP-a tijekom sastanka, kao što je to bilo i prethodnih godina.
2. **Inputi za pripremu pitanja za grupne rasprave**. Rasprave će se održati tijekom poslijepodneva drugog i trećeg dana. Prva će se usmjeriti na upotrebu pokazatelja učinka u planiranju proračuna, a druga na sudjelovanje građana u planiranju proračuna. Pitanja za raspravu bit će podijeljena putem e-pošte nekoliko dana prije same sjednice te će biti temeljena na povratnim informacijama članova danih u anketi prije sastanka.
3. **Pristupi zemalja i izazovi vezani uz međuvladine fiskalne odnose.** Ovo će poslužiti kao manji pregled praksi zemalja BCOP-a koji će iznijeti Svjetska banka prvog dana skupa kako bi se dao uvod u daljnje rasprave.

**Sudionici**

**Pretpostavlja se da će na skupu sudjelovati do 80 sudionika**, uključujući članove BCOP-a i vanjske stručnjake. Stručnjaci iz međunarodnih organizacija (npr. Svjetska banka, OECD, Tajništvo PEFA-e, IBP i GIFT) također će sudjelovati s obzirom na svoju ulogu u pružanju savjeta, istraživanju i podršci zemljama u pogledu reformi upravljanja javnim financijama.

**Partneri**

**Plenarna sjednica BCOP-a organizira se u suradnji s resursnim timom Svjetske banke i Tajništvom PEMPAL-a kao i brojnim ključnim partnerima**, uključujući Ministarstvo financija Austrije, Ministarstvo financija Ruske Federacije i švicarsko Državno tajništvo za ekonomske poslove (SECO).

**Kontakti**

**Članovi resursnog tima BCOP-a:** Maya Gusarova (mgusarova@worldbank.org), Naida Čaršimamović Vukotić naidacar@gmail.com), Iryna Shcherbyna (ishcherbyna@worldbank.org)

**Tajništvo PEMPAL-a:** gđa Ksenia Galantsova (kgalantsova@worldbank.org)

**Prilog** – Konceptna zabilješka i Dnevni red plenarne sjednice

**Pozadinski dokumenti**

**Dostupno na at www.pempal.org – poveznica će biti proslijeđena svim sudionicima putem e-pošte:**

1. Prezentacije s plenarne sjednice na svim jezicima mreže – engleski, ruski i BCS
2. Popis poveznica na sve resurse BCOP-a - engleski, ruski i BCS
3. Nacrt Proizvoda znanja Radne skupine BCOP-a za programsko planiranje i planiranje proračuna prema učinku, naslova „Pokazatelji učinka u zemljama PEMPAL-a:trendovi i izazovi*” –* engleska verzija formalnog proizvoda u Word formatu, te engleski, ruski i BCS set od 50 slajdova koji sadrže sve glavne informacije. *NAPOMENA: učesnici će biti pozvani da daju komentare na nacrt na temelju sažetka koji će biti prezentiran na sjednici i seta od 50 slajdova sa glavnim informacija koji će biti podijeljen u sklopu pozadinskih dokumenata. Na temelju komentara koji će biti prikupljeni tijekom i nakon plenarne sjednice, Radna skupina BCOP-a za programsko planiranje i planiranje proračuna prema učinku će finalizirati formalni proizvod.*
4. Nacrt OECD-ovih Najboljih praksi u izradi proračuna prema učinku - engleska verzija (dokument će biti preveden na ruski i BCS jezik nakon finaliziranja od strane OECD-a)
5. Pozadinski dokument Radne skupine BCOP-a za proračunsku transparentnost i pismenost, koji je pripremljen u svrhu rada na proizvodu znanja o naslova *„*Sudjelovanje javnosti u fiskalnoj politici i proračunskom procesu – Kako uspostaviti i/ili ojačati mehanizme u zemljama PEMPAL-a*”*

Za više informacija molimo posjetite [www.pempal.org](http://www.pempal.org/). Svi materijali sa sastanka bit će objavljeni na <https://www.pempal.org/events/bcop-plenary-meeting>.

***Važna napomena:*** *U skladu s odlukom Izvršnog odbora PEMPAL-a o primjeni zelene inicijative radi veće efikasnosti skupova PEMPAL-a, jedini dokumenti koji će biti podijeljeni tijekom sjednice bit će dnevni red i informativno pismo. Stoga se svi sudionici mole da ispišu vlastite dokumente te da ih ponesu na sastanak. Hvala Vam na razumijevanju i suradnji.*

**PRILOG**

**DNEVNI RED**

**PLENARNA SJEDNICA BCOP-a PEMPAL-a**

**Unaprjeđenje učinkovitosti i odgovornosti za javne rashode:**

**trendovi u međuvladinim fiskalnim odnosima, planiranju proračuna prema učinku i sudjelovanju u izradi proračuna**

**14.-16. OŽUJKA 2018.**

**BEČ, AUSTRIJA**

**Ciljevi**

**Ključni ciljevi sastanka su:**

* pružiti mogućnost da zemlje članice BCOP-a ***pregledaju pristupe i trendove u međuvladinim fiskalnim odnosima,*** upoznaju se s najnovijim događanjima u zemljama OECD-a i rasprave o mogućim pristupima i opcijama za zemlje PEMPAL-a
* pružiti mogućnost širem članstvu BCOP-a da pregleda prakse i pristupe o temama kojima su se radne skupine BCOP-a bavile protekle godine - ***upotreba pokazatelja učinka u planiranju proračuna prema učinku i sudjelovanju javnosti.*** Dobiti povratne informacije od članova BCOP-a o radu radnih skupina BCOP-a na proizvodima znanja:
	+ 1. Pokazatelji učinka u zemljama PEMPAL-a: trendovi i izazovi (Radna skupina BCOP-a za programsko planiranje i planiranje proračuna prema učinku)
		2. Sudjelovanje javnosti u fiskalnoj politici i proračunskom procesu – Kako uspostaviti i/ili ojačati mehanizme u zemljama PEMPAL-a? (Radna skupina BCOP-a za proračunsku transparentnost i pismenost).
* Pružiti članovima najnovije informacije o radu BCOP-a dostupne nakon zadnje plenarne sjednice i anketirati ih prije same sjednice o prioritetima, kako bi te informacije služile kao podloga za razvoj Akcijskog plana BCOP-a za razdoblje 2018.-2019.

**Nulti dan, utorak, 13. ožujka - Izvršni odbor**

Dolasci članova Izvršnog odbora BCOP-a i resursnog tima

12.30 – 14.00 **Ručak u hotelu**

18.00 **Sastanak tehničkog resursnog tima**

19.00 **Večera Izvršnog odbora BCOP-a s gostima iz austrijskog Ministarstva financija**

 **14. ožujka, srijeda**

10.30 **Sastanak Izvršnog odbora BCOP-a**

**Prvi dan – Međuvladini fiskalni odnosi**

Moderatori: Alija Aljović (Izvršni odbor BCOP-a, zamjenik ministra za proračun, Federalno ministarstvo financija Bosne i Hercegovine), Maya Gusarova (glavna koordinatorica resursnog tima BCOP-a, viša stručnjakinja za javni sektor, Svjetska banka)

|  |  |
| --- | --- |
| Vrijeme | Aktivnost |
|  | **Dolasci članova BCOP-a** |
| 12.00-13.00 | **Ručak**  |
| 13.00-13.30 | **Prijava** |
| 13.30-14.00 | **Dobrodošlica** i otvaranje sjednice:* Linda Van Gelder, voditelj ureda Svjetske banke za zapadni Balkan, Europa
* Dan Boyce, predsjednik Upravnog odbora PEMPAL-a i voditelj prakse za upravlajnje – istok ECA regija, Svjetska banka
* Anna Belenchuk, predsjednica BCOP-a, Ministarstvo financijsa Ruske Federacije
* Predstavljanje po stolovima (10-15 minuta), uključujući predstavljanje novih sudionika
 |
| 14.00-14.15 | **1. izlaganje: Izvršni odbor BCOP-a - Najnovije informacije o aktivnostima BCOP-a, uključujući Akcijski plan BCOP-a za 2018.-2019.** Kanat Asangulov, Izvršni odbor BCOP-a, voditelj Odjela za proračunsku politiku, Kirgiska Republika, Ministarstvo financija |
| 14.15-14.45 | **2. izlaganje: Svjetska Banka - Pregled međuvladinih fiskalnih odnosa i rezultata ankete prije skupa provedene na zemljama PEMPAL-a,** Iryna Shcherbyna, stručnjakinja za javni sektor, Svjetska banka |
| 14.45 – 15.15 | **3. izlaganje: Tajništvo PEFA-e – Međuvladini fiskalni odnosi u okviru javnih rashoda i financijske odgovornosti (PEFA)**, Jens Kromann Kristensen, glavni voditelj Tajništva PEFA-e |
| 15.15-15.45 | Zajednička fotografija i stanka za kavu |
| 15.45-16.15 | **4. izlaganje: OECD – Fiskalna decentralizacija u zemljama OECD-a**, Sean Dougherty, Mreža za fiskalnu decentralizaciju, Odjel za javne rashode, Uprava za javno upravljanje, OECD |
| 16.15-16.45 | **5. izlaganje: Međunarodni slučaj zemlje – Međuvladini fiskalni odnosi u Austriji** – Gerlinde Zimmer, druga zamjenica voditelja, Odjel za međuvladine fiskalne odnose, Philipp Päcklar, savjetnik, Odjel za međuvladine fiskalne odnose, Ministarstvo financija Austrije |
| 16.45-17.45 | **Pitanja za govornike panela**  |
| 19.30- | Večera dobrodošlice u hotelu  |

**Drugi dan – četvrtak, 15. ožujka – Upotreba pokazatelja učinka u planiranju proračuna - domaćin Radna skupina BCOP-a za programsko planiranje i planiranje proračuna prema učinku**

Moderatori: Nicolay Begchin (Izvršni odbor BCOP-a, Ministarstvo financija, Ruska Federacija), Naida Čaršimamović Vukotić (Savjetnica za upravljanje javnim financijama, resursni tim BCOP-a, Svjetska banka).

|  |  |
| --- | --- |
| Vrijeme | Aktivnost |
| 8.30-9.00 | **Uvod u dnevni red dana** **6. izlaganje: Radna skupina BCOP-a za programsko planiranje i planiranje proračuna prema učinku - Najnovije informacije o napretku Radne skupine za programsko planiranje i planiranje proračuna prema učinku te budući planovi,** Nicolay Begchin, Izvršni odbor BCOP-a, zamjenik direktora, Odjel za proračunsku metodologiju i financijsko izvještavanje. Ministarstvo financija, Ruska Federacija |
| 9.00-9.30 | **7. izlaganje: Radna skupina BCOP-a za programsko planiranje i planiranje proračuna prema učinku - Predstavljanje nacrta proizvoda znanja Radne skupine za programsko planiranje i planiranje proračuna prema učinku o pokazateljima učinka u zemljama PEMPAL-a: trendovi i izazovi** - Naida Čaršimamović Vukotić, savjetnica za upravljanje javnim financijama, resursni tim BCOP-a, Svjetska banka |
| 9.30-10.00 | **8. izlaganje: OECD – OECD-ove najbolje prakse za planiranje proračuna prema učinku**, Ivor Beazley, viši politički analitičar, Uprava za javno upravljanje i područni razvoj, Odjel za planiranje proračuna i javne rashode, OECD |
| 10.00-10.30 | **Pitanja za govornike panela** |
| 10.30-11.00 |  Stanka za kavu |
| 11.00-12.30 | **9. i 10. izlaganje: Analize PEMPAL-ovih slučajeva zemalja:** **Pokazatelji učinka u Rusiji –** Nicolay Begchin, zamjenik direktora, Odjel za proračunsku metodologiju i financijsko izvještavanje. Ministarstvo financija, Ruska Federacija**Pokazatelji učinka u Srbiji** – Mirjana Ćojbašić, državni tajnik, Odjel za proračun, Ministarstvo financija Srbije |
| 12.30 – 13.00 | **Pitanja za govornike panela** |
| 13.00-14.30 | Ručak u hotelu |
| 14.30 – 16.30 | **Rasprava o pitanjima i izazovima u reformi** (paralelne rasprave na temu koju predlože sudionici podijeljeni u skupine prema zajedničkom jeziku ako je moguće) * **Rasprava o dva pitanja:** Sudionici će se podijeliti u skupine na temelju zajedničkog jezika kako bi raspravili o dva pitanja (koja će biti podijeljena e-poštom nekoliko dana prije sjednice i temeljena na povratnim informacijama iz ankete prije sastanka) Na početku rasprava treba se odrediti zapisničar i izlagač.

**Kava će biti poslužena u 15.30 (kava će se posluživati u prostoriji za raspravu ili pokrajnjim prostorijama)** |
| 16.30-17.00 | **Izlaganja članova PEMPAL-a po grupama** iz prve, druge i treće grupe (5-8 minuta svatko) |
| 19.00 | Večera u hotelu  |

**Treći dan - petak, 16. ožujka – Sudjelovanje javnosti – domaćin Radna skupina BCOP-a za proračunsku pismenost i transparentnost**

Moderatori: Anna Belenchuk (predsjednica BCOP-a, Ministarstvo financija, Ruska Federacija), Maya Gusarova (glavna koordinatorica resursnog tima BCOP-a, viša stručnjakinja za javni sektor, Svjetska banka)

|  |  |
| --- | --- |
| Vrijeme | Aktivnost |
| 8.30-9.00 | **11. izlaganje: Radna skupina BCOP-a za proračunsku pismenost i transparentnost - Uvod u dnevni red i pregled Radne skupine za proračunsku pismenost i transparentnost** – Anna Belenchuk, Izvršni odbor BCOP-a, voditeljica jedinice za proračunsku analizu i razvoj, Odjel za proračunsku metodologiju i financijsko izvještavanje, Ministarstvo financija, Ruska Federacija |
| 9.00-9.30 | **12. izlaganje: Radna skupina BCOP-a za proračunsku pismenost i transparentnost - Predstavljanje napretka u pripremi proizvoda znanja Radne skupine za proračunsku pismenost i transparentnost o sudjelovanju javnosti u fiskalnoj politici i proračunskom procesu: Kako uspostaviti i/ili ojačati mehanizme u zemljama PEMPAL-a** – Harika Masud, stručnjakinja za društveni razvoj, Svjetska banka |
| 9.30-10.00 | **13. izlaganje: Međunarodno partnerstvo za proračun (IBP)- Rezultati Ankete o otvorenosti proračuna po pitanju sudjelovanja javnosti**, Međunarodno partnerstvo za proračun, Sally Torbert, Program oficir |
| 10.00-10.30 | **Pitanja za govornike panela** |
| 10.30-11.00 |  Stanka za kavu |
| 11.00-11.20 | **14. izlaganje: GIFT - GIFT-ovi zaključci i uvidi o dobivenim rezultatima Ankete o otvorenosti proračuna iz 2017. na temu sudjelovanja javnosti i nedavno utvrđeni novi slučajevi u Vodiču za sudjelovanje javnosti** – Juan Pablo Guerrero, direktor mreže GIFT-a |
| 11.20-12.30 | **15. i 16. izlaganje: Analize PEMPAL-ovih slučajeva zemalja:****Mehanizmi sudjelovanja javnosti u Gruziji –** Inga Gurgenidze, voditeljica Odjela za izradu državnog i konsolidiranog proračuna, Odjel za proračun, Ministarstvo financija Gruzije**Mehanizmi sudjelovanja javnosti u Hrvatskoj** – Mladenka Karacic, voditeljica sektora, Odjel za državnu riznicu, Ministarstvo financija Hrvatske |
| 12.30-13.00 | **Pitanja za govornike panela** |
| 13.00-14.30 | Ručak u hotelu |
| 14.30 – 16.30 | **Rasprava o pitanjima i izazovima u reformi** (paralelne rasprave na temu koju predlože sudionici podijeljeni u skupine prema zajedničkom jeziku ako je moguće) * **Rasprava o dva pitanja:** Sudionici će se podijeliti u skupine na temelju zajedničkog jezika kako bi raspravili o dva pitanja (koja će biti podijeljena e-poštom nekoliko dana prije sjednice i temeljena na povratnim informacijama iz ankete prije sastanka) Na početku rasprava treba se odrediti zapisničar i izlagač.

**Kava će biti poslužena u 15.30 (kava će se posluživati u prostoriji za raspravu ili pokrajnjim prostorijama)** |
| 16.30-17.00 | **Izlaganja članova PEMPAL-a po grupama** iz prve, druge i treće grupe (5-8 minuta svatko) |
| 17.00-18.00 | **Izgradnja zajednice** Vodi i moderira Izvršni odbor BCOP-a. - **Naučeno u pogledu teme sastanka:** Svaki stol imat će 10 minuta da izloži naučeno i iznese povratne informacije o načinu na koji možemo poboljšati sjednice BCOP-a PEMPAL-a.**Društveni izvještaj o sastanku te podjela potvrda/slika**, Tajništvo PEMPAL-a |
| 19,00. | Večera u hotelu  |

**Subota, 17. ožujka, odlasci**

1. Izvor: Strategija PEMPAL-a za razdoblje 2017.-2022., <http://www.pempal.org/strategy>. [↑](#footnote-ref-2)
2. Sastoji se od 10 članova ministarstava financija iz devet zemalja: Armenija, Albanija, Bjelarus, Bosna i Hercegovina, Bugarska, Hrvatska, Kirgiska Republika, Ruska Federacija i Turska. [↑](#footnote-ref-3)
3. *IMF and Routledge Studies in European Economy, 2014, Designing a European Fiscal Union:* *Lessons from the Experience of Fiscal Federations*, dostupno na <https://www.researchgate.net/profile/Luc_Eyraud/publication/268197140_Constraints_on_Subnational_Fiscal_Policy_Chapter_3_in_Designing_a_European_Fiscal_Union_Routledge_ed/links/546371170cf2837efdb3096e/Constraints-on-Subnational-Fiscal-Policy-Chapter-3-in-Designing-a-European-Fiscal-Union-Routledge-ed.pdf>https://www.researchgate.net/profile/Luc\_Eyraud/publication/268197140\_Constraints\_on\_Subnational\_Fiscal\_Policy\_Chapter\_3\_in\_Designing\_a\_European\_Fiscal\_Union\_Routledge\_ed/links/546371170cf2837efdb3096e/Constraints-on-Subnational-Fiscal-Policy-Chapter-3-in-Designing-a-European-Fiscal-Union-Routledge-ed.pdf. [↑](#footnote-ref-4)
4. Na primjer, OECD, 2016., *Fiscal Federalism 2016:* *Making Decentralization Work*, dostupno na <http://www.oecd.org/publications/fiscal-federalism-2016-9789264254053-en.htm>. [↑](#footnote-ref-5)
5. *IMF and Routledge Studies in European Economy, 2014, Designing a European Fiscal Union:* *Lessons from the Experience of Fiscal Federations*, dostupno na <https://www.researchgate.net/profile/Luc_Eyraud/publication/268197140_Constraints_on_Subnational_Fiscal_Policy_Chapter_3_in_Designing_a_European_Fiscal_Union_Routledge_ed/links/546371170cf2837efdb3096e/Constraints-on-Subnational-Fiscal-Policy-Chapter-3-in-Designing-a-European-Fiscal-Union-Routledge-ed.pdf>https://www.researchgate.net/profile/Luc\_Eyraud/publication/268197140\_Constraints\_on\_Subnational\_Fiscal\_Policy\_Chapter\_3\_in\_Designing\_a\_European\_Fiscal\_Union\_Routledge\_ed/links/546371170cf2837efdb3096e/Constraints-on-Subnational-Fiscal-Policy-Chapter-3-in-Designing-a-European-Fiscal-Union-Routledge-ed.pdf. [↑](#footnote-ref-6)
6. OECD, Radna skupina visokih dužnosnika za proračun Odbora za javno upravljanje, 2017., Nacrt najboljih praksi OECD-a za planiranje proračuna prema učinku. [↑](#footnote-ref-7)
7. OECD, Uprava za javno upravljanje i teritorijalni razvoj, Preporuke Vijeća za upravljanje proračunom, 2015., dostupno na <https://www.oecd.org/gov/budgeting/Recommendation-of-the-Council-on-Budgetary-Governance.pdf>. [↑](#footnote-ref-8)
8. GIFT i IBP, 2015., The Impacts of Fiscal Openness: a Review of the Evidence (*Utjecaji fiskalne otvorenosti: pregled dokaza)*, de Renzio i Wehner, ožujak, dostupno na<http://www.internationalbudget.org/wp-content/uploads/impacts-of-fiscal-openness-gift-ibp-2015.pdf> [↑](#footnote-ref-9)
9. GIFT, 2017, What is public participation in fiscal policy and why is it important? (Što je sudjelovanje javnosti u fiskalnoj politici i zašto je važno?) Objavljeno u Public Participation in Fiscal Policies (*Sudjelovanje javnosti u fiskalnim politikama*), autor Murray Petrie, 7. lipnja[,http://www.fiscaltransparency.net/use/what-is-public-participation-in-fiscal-policy-and-why-is-it-important/](http://www.fiscaltransparency.net/use/what-is-public-participation-in-fiscal-policy-and-why-is-it-important/)  [↑](#footnote-ref-10)
10. GIFT, 2016., How are the GIFT Principles on Public Participation in Fiscal Policy being incorporated in international fiscal openness instruments (*Kako se GIFT-ova Načela o sudjelovanju javnosti u fiskalnoj politici uključuju u međunarodne instrumente za fiskalnu otvorenost*) autor Murray Petrie, 15. prosinca 2016. dostupno na<http://www.fiscaltransparency.net/blog_open_public.php?IdToOpen=4570> [↑](#footnote-ref-11)
11. Guerrero, Juan Pablo, GIFT, 2017., prezentacija o sudjelovanju javnosti u fiskalnim politikama: standardi, alati i međunarodno iskustvo- [↑](#footnote-ref-12)
12. Garg, Anjali and Hasan, Suad, Međunarodno partnerstvo za proračun, 2017., prezentacija o rezultatima Ankete o otvorenosti proračuna na temu sudjelovanja javnosti. [↑](#footnote-ref-13)
13. Na primjer, kao što je navedeno u publikaciji Svjetske banke, *Public Sector Governance and Accountability Series* (Upravljanje i odgovornost u javnom sektoru), 2008., *Intergovernmental Fiscal Transfers:* *Principles and Practice* (Međuvladini fiskalni transferi: načela i prakse) dostupno na <http://siteresources.worldbank.org/PSGLP/Resources/IntergovernmentalFiscalTransfers.pdf> i <http://www1.worldbank.org/publicsector/decentralization/fiscal.htm>. [↑](#footnote-ref-14)
14. Okvir PEFA-e za ocjenju upravljanja javnim financijama, 2016., dostupno na <https://pefa.org/sites/default/files/PEFA%20Framework_English.pdf>. [↑](#footnote-ref-15)